બાળકને અનુભવમાંથી પસાર થવા દો: લાઈફસ્કીલ શીખવા માટે અનુભવોમાંથી પસાર થવું પડે. અમુક માબાપ બાળકોને ઓવરપ્રોટેક્ટ કરતા હોય છે. અનુભવોથી બચાવતા હોય છે. બાળકને જ્યાં સુધી શેરીનો, બજારનો, બેંકનો, ઓફિસનો, રેલ્વે સ્ટેશનનો, પોસ્ટ ઓફિસનો, શાકભાજીવાળાનો, ઈસ્ત્રીવાળાનો, રિક્ષાવાળાનો ફર્સ્ટ હેંડ અનુભવ ન થાય ત્યાં સુધી બાળકમાં ચતુરાઈ આવતી નથી. જ્યારે તક મળે ત્યારે બાળકને આ બધા ડીલીંગ કરવા દેવા જોઈએ. બાળક થોડું અથડાય-કૂટાય એ એના વિકાસ માટે જરૂરી છે. બાળકનો વર્તમાન માબાપ સાથે વધુ સુરક્ષિત છે એ સાચું, પણ બાળકનું ભવિષ્ય એ થોડો એકલા હાથે ઝઝૂમે તો જ વધુ સુરક્ષિત થાય છે.